
Ministru kabineta rīkojums Nr. 172
Rīgā 2024. gada 12. martā (prot. Nr. 11 4. §)
Par valstij dividendēs izmaksājamo sabiedrības ar ierobežotu atbildību "Latvijas nacionālais metroloģijas centrs" peļņas daļu par 2022. gadu
· 1. Sabiedrībai ar ierobežotu atbildību ''Latvijas nacionālais metroloģijas centrs'' (vienotais reģistrācijas Nr. 40003435328) (turpmāk – kapitālsabiedrība) sadalīt peļņu par 2022. gadu saskaņā ar Ministru kabineta 2022. gada 25. janvāra noteikumu Nr. 72 "Kārtība, kādā tiek prognozēti, noteikti un veikti maksājumi par valsts kapitāla izmantošanu" 3.1. apakšpunktu un noteikt dividendes 33 499 euro jeb 64 % apmērā no peļņas par 2022. gadu, neizmaksājot dividendes valsts budžeta ieņēmumos, bet novirzot 33 499 euro deleģētā valsts pārvaldes uzdevuma īstenošanai – kapitālsabiedrības nacionālo mērvienību etalonu bāzes pilnveidošanai un mērvienību reproducēšanas nodrošināšanai elektrisko mērījumu jomā. 
· 2. Ekonomikas ministrijai kā kapitālsabiedrības kapitāla daļu turētājai nodrošināt, ka kapitālsabiedrība veic šā rīkojuma 1. punktā minētā uzdevuma izpildi. Uzņēmumu ienākuma nodoklis no šā rīkojuma 1. punktā minētās dividendēs sadalītās peļņas daļas un deleģētā pārvaldes uzdevuma izpildei novirzāmās summas tiek aprēķināts un samaksāts normatīvajos aktos noteiktajā kārtībā un apmērā. 

